31995R0553
L 056/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 553/95 НА КОМИСИЯТА
от 13 март 1995 година
за изменение на Регламент (ЕО) № 3223/94 относно подробни правила за прилагането на режима на внос на плодове и зеленчуци
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (1), изменен с Акта за присъединяване на Австрия, Финландия и Швеция и с Регламент (ЕО) № 3290/94 (2), и по-специално член 23, параграф 2 от него,
като взе предвид Регламент (ЕИО) № 3813/92 на Съвета от 28 декември 1992 г. относно разчетната единица и обменните курсове, които трябва да се прилагат в рамките на Общата селскостопанска политика (3), последно изменен с Регламент (ЕО) № 150/95 (4), и по-специално член 3, параграф 3 от него,
като взе предвид Регламент (ЕО) № 3311/94 на Съвета от 20 декември 1994 г. относно продължаване с един месец на срока на прилагане на разпоредбите на агро-монетарния режим в сила от 31 декември 1994 г. и относно определяне на селскостопанските обменни курсове за новите държави-членки (5), и по-специално член 1, втората алинея от него;
като има предвид, че е необходимо да се уточнят и да се изменят някои разпоредби на Регламент (ЕО) № 3223/94 на Комисията (6); като има предвид, че следва да се определи понятието „вносител“ въз основа на Регламент (ЕИО) № 2913/92 на Съвета от 12 октомври 1992 г. относно създаването на Митнически кодекс на Общността (7), изменен с Акта за присъединяване на Австрия, Финландия и Швеция; като има предвид, че следва да се допълни списъкът на представителните пазари, посочен в член 3;
като има предвид, че фиксираната сума от 5 ECU, посочена в член 4, параграф 1 от Регламент (ЕО) № 3223/94, е посочена, без да се вземе предвид коригиращият коефициент 1,207509, който се прилагаше за стойността на селскостопанския обменен курс до 31 януари 1995 г.; като има предвид, че от 1 януари 1995 г. спрямо тази фиксирана сума следва да се прилага дерогацията, предвидена в Регламент (ЕО) № 3311/94;
като има предвид, че накрая се явява необходимо да се предвиди цифрите, въз основа на които се съставя гаранцията, да са еднакви с онези, които фигурират в Регламент (ЕИО) № 2913/92 и това да стане от 1 януари 1995 г.;
като има предвид, че мерките, предвидени в настоящия регламент, са в съответствие със становището на Управителния комитет по плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 3223/94 се изменя, както следва:
1.
към член 1 се добавя следният параграф:
„За целите на настоящия регламент „вносител“ означава деклараторът по смисъла на член 4, параграф 18 от Регламент (ЕИО) № 2913/92.“;
2.
в член 3, параграф 1, пето и осмо тире се заменят със следния текст:
„-
Кралство Испания:
Мадрид, Барселона, Севиля, Билбао, Сарагоса, Валенсия,
-
Италианската република:
Милано, Болоня;“
3.
към член 4, параграф 1, се добавя следната алинея:
„Тази фиксирана сума е посочена, без да се вземе предвид коригиращият коефициент 1,207509, който се прилагаше за стойността на селскостопанския обменен курс до 31 януари 1995 г.“;
4.
в член 5, параграф 1, буква а), втора алинея се заменя със следния текст:
„Ако посочените по-горе цени надвишават с повече от 8 % фиксираната стойност, която е в сила за въпросния продукт по време на приемането на декларацията за освобождаване за свободно обращение, вносителят трябва да предостави гаранцията, посочена в член 248, параграф 1 от Регламент (ЕИО) № 2454/93. За тази цел, сумата на вносните мита, от които, в крайна сметка, стоките могат да бъдат освободени, е сумата на митата, които вносителят би платил, ако класирането е било извършено въз основа на въпросната фиксирана стойност.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Точки 3 и 4 от член 1 се прилагат от 1 януари 1995 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 март 1995 година.